Siddiq Fadzil

Siddiq bin Fadzil (4 Milatok 1947 - 31 Magus 2021) nosusu id Bagan Datoh, Perak mantad do paganakan Jawa. Pogulu do minidu pogun, poingiyon isio id Baang Ramal, Kajang, Selangor. Siddiq Fdzil nopo nga songulun puru akademik om aktivis pendidikan id Malaysia. Isio nogi nga songulun Presiden Wadah Pencerdasan Ummah Malaysia (WADAH) mantad di toun 2005 gisom do minidu pogun ontok 2021. 

 Latar likud om pondidikan 
Nosusu isio ontok 4 Milatok 1947 id Kampung Sungai Tiang Darat, Bagan Datoh, Perak. Nokoimpuun o pondidikan formal dau id Sikul Tosiriba Sungai Tiang Darat (1954-1959) om nokolimpupus o pondidikan sikul takawas id Sikul Takawas Agama Izzudin Shah, Ipoh (1956-1966). Tuminilombus isio do tuminanud do ikhtisas keguruan id Maktab Perguruan Bahasa Lembah Pantai, Kuala Lumpur (1967-1968). Nokoimpuun o kerrjaya dau sabaagi pondidik pogulu nokooput ponginabasan id Universiti Malaya (1971). Kopongo do nakaanu ijazah Sarjana Muda Sastera id suang gana Pengajian Islam, Kepujian Kelas Pertama (1974), minampayat isio id Universiti Kebangsaan Malaysia, Bangi sabaagi tutor om minongoput nogi do ponginabasan ijazah kodu dau id universiti di miagal gisom nakaanu do Sarjana Persuratan (M.Litt.) Pemikiran Islam ontok toun 1978. Ontok do 1989, nosiliu isido sabaagi ponorimo koiso do ijazah Doktor Falsafah (Ph.D) koubasanan Melayu om Falsafah Islam mantad Institut Boros Kesusateraan om Koubasanan Kebudayaan ontok toun 1989.

 Ponuatan 
Dr.Siddiq nopo nga songulun cendekiawan ii oprofilik id suang gana ponuatan. Buuk ii noterbit dau nopo nga Sejarah Orang Cina di Tanah Melayu (1971), Kebangkitan Islam: Kenyataan dan Harapan (1975), pomodolinan Di Bawah Naungan al-Qur'an (1980), Minda Melayu Baru (1992),  Islam dalam Sejarah dan Kebudayaan Melayu (1999), Menoleh Sejarah Menyorot Arah (1999), Pengurusan Tawhidik (2001), Perspektif Qur’ani: Siri Wacana Tematik (2003) dan Pengurusan Dalam Islam: Menghayati Prinsip dan Nilai (2005). Karya akademik dau nopo nga okito id bontuk ponorbitan Jurnal ii kiwaa do uhu-uhu miagal ko "Gerakan Islam id Malaysia" id suang Malaysia Masa KIni (1986/87), “AlHarakah al-Islamiyyah al-Maliziyyah fi al-Tis’inat” id al-Insan (April/ Mei1993), “Siyasah al-Shar’iyyah: Isu-isu dalam Pemikiran Islam masa kini” id Dasar (1995), “Permasalahan Moral: Perspektif al-Qur’an” id Jurnal Institut Pengajian Tahfiz al-Qur’an (1995), “Potensi Kepeloporan Melayu Abad 21” id Ulum al-Qur’an (1996), “Budaya Keusahawanan: Perspektif Agama” id Beriga (2000), Al-Sayyid Abu al-Hassan Ali alNadwi: Tema-tema Besar Pemikirannya” id Jurnal Usuluddin (2000) “Gender: Perspektif dan Pendekatan” id Madaniyyat (2005). 

 Kinapatayon 
Minidu pogun isio ontok 6.32 sodopon ontok 31 Magus 2021 id tumul do 74 toun id Hospital Pakar An-Nur, Bangi, Selangor sabab do jangkitan topos om nogi buah pinggang. Linobong o tinan dau id Tanah Perkuburan Islam Kampung Sungai Ramal Dalam, Kajang, Selangor.

 Sukuon